Regnskapsresultatet for 2012 ved Senter for teknologi, innovasjon og kultur har et stort avvik i forhold til budsjett. Den totale aktiviteten har, basert på personalkostnader og andre driftskostnader, vært høyere enn i 2011. Dette knytter seg i hovedsak til en vekst i prosjektporteføljen, men det er også vært en aktivitetsøkning i basisvirksomheten i forbindelse med overføring av vitenskapsteorikurset fra fakultetet til senteret. I forhold til siste prognose ble både inntekter og kostnader noe lavere enn ventet. Isolert for 2012 ble resultatet 1,869 mill. kr, og 1,679 mill. kr i ubrukte midler ble overført fra 2012 til 2013. Årsresultatet gir ingen vesentlige endringer for senterets budsjett for 2013 og langtidsprognose. Tabell 1 og 2 er nye, og er ment å gi et bedre bilde av totalvirksomheten ved senteret. Kostnadene både for basisvirksomhet og prosjektvirksomhet er med, og reflekterer den totale aktiviteten. Inntektene for prosjektene er periodisert lik påløpte kostnader koblet til prosjekter. Tabell 4 viser de ubrukte midlene også for prosjekter. Forklaring til tabeller: Inntekter føres med negativt fortegn og kostnader føres med positivt fortegn. Inntekter + Kostnader er lik resultat.
Oversikt over senterets basisvirksomhet vises i tabell 3. Basisvirksomheten overfører over 3 mill. kr mer enn budsjett, men avviket fra siste oppdaterte prognose fra november er 62.000 kroner. Som forklart ved 3. tertial i 2011 var det kostnadsført ca. 1,2mill kroner på basisvirksomheten som skulle vært ført på prosjekter, dette forklarer altså en stor del av prognoseendringen. Bevilgningen til senteret er 148.000 kroner høyere en prognose, dette skyldes i hovedsak et teknisk avvik på 120.000 kroner som har en motpost på driftskostnader. I tillegg har senteret fått noen mindre tilleggsbevilgninger fra fakultetet. Egenandelen til bidragsprosjekter har fått en vesentlig økning i løpet av året med en økning av prognose på 3,6 mill. kroner. Regnskapet viste seg å bli 910.000 kroner lavere en dette. Dette skyldes lavere aktivitet i prosjektene en antatt. Som følge av dette har personalkostnadene (internt finansiert frikjøp) et tilsvarende avvik. På andre inntekter er det en negativ inntekt på 491.000 kroner. Dette skyldes inntektsføringer knyttet til prosjekter som er kommet inn på basis i 2011 og korrigert mot prosjektene i 2012 som orientert ved 1. tertial. Det er også inntektsført ca. 200.000 kroner som har en motpost på driftskostnader. Årsprognosen for personalkostnadene er nedjustert med 5,7 mill. kr. Dette i skyldes til stor del korrigeringer mellom basis og prosjekt samt en stor økning i internt finansiert frikjøp i løpet av året.
Ut over dette har det vært noen justeringer av fastlønnskostnader, en 25 % forskerstilling sluttet i april, ny studiekonsulent er oppjustert fra 50 til 80 % stilling finansiert av senteret, en 100 % professorstilling har søkt om permisjon i ytterligere ett år og er utsatt til august 2013. I tillegg er det enkelte mindre justeringer av stipendiatstillinger. Totalt treffer fastlønnskostnadene godt på prognosen med et positivt avvik på 76.000 kroner. Variable lønnskostnader er på budsjett, mens offentlige refusjoner havnet 137.000 kroner under prognose. Driftskostnadene har totalt ikke noe vesentlig avvik fra budsjett. Det er i midlertid mindre avvik på tiltakene i budsjettet. For detaljer, se tiltaksoversikt i tabell 4.